ОБЩИНА ВЕНЕЦ ПРИЕМА ДОКУМЕНТИ ПО МЕХАНИЗЪМ „ЛИЧНА ПОМОЩ”

**СЪОБЩЕНИЕ**

Община Венец започва прием на документи за включване в Механизма за лична помощ.

Документите се приемат в сградата на Общинска администрация Венец, стая №21

***от******понеделник до петък***

**от 8,30 часа до 12,30 часа и от 13,00 часа до 16,30 часа**

Документите за участие в Механизма за личната помощ се получават на място.

За допълнителна информация:

Тел. 053 43 21 91

**КОЙ МОЖЕ ДА ПОЛЗВА МЕХАНИЗМА:**

До 31 декември 2020 г. ползвателите на лична помощ са:

* лицата с право на чужда помощ и определени 90 и над 90 процента трайна намалена  работоспособност или вид и степен на увреждане;
* децата с право на чужда помощ с определени 50 и над 50 на сто вид и степен на увреждане или степен на трайно намалена работоспособност;
* децата без право на чужда помощ с определени 90 и над 90 на сто вид и степен на увреждане или степен на трайно намалена работоспособност.

**ДОКУМЕНТИ** **ЗА ВКЛЮЧВАНЕ В МЕХАНИЗМА ЛИЧНА ПОМОЩ:**

1. Заявление по образец;
2. Направление за ползване на механизма лична помощ с определения брой часове издадено от ДСП - Венец;
3. Документ за самоличност (за справка) или документ за самоличност на законния представител - родител, настойник, попечител (за справка).

**ВНИМАНИЕ!!!**

**В Заявлението, Вие (Вашият законен представител) изрично давате съгласие:**

* **добавката за чужда помощ по чл. 103 от Кодекса за социално осигуряване да се превежда за заплащането на ползваната услуга;**
* **до 380 лв. от месечната помощ по чл.8д от ЗСПД ( в зависимост от броя на определените в направлението часове), изплащана за деца с 90 и над 90 на сто вид и степен на увреждане, да се превежда за заплащане на ползваната услуга.**

**ВНИМАНИЕ!!!**

**В случай, че заявителят не даде съгласие за превеждане на месечната помощ по чл.103 от КСО или чл. 8д, ал. 5, т. 2 от ЗСПД, заявлението не се разглежда.**

**В заявлението всеки кандидат-ползвател на лична помощ  може да посочи избрано от него лице за асистент.**

**КОЙ МОЖЕ ДА БЪДЕ ЛИЧЕН АСИСТЕНТ:**

Асистент може да бъде всяко дееспособно лице, което не е:

* поставено под запрещение;
* осъждано за умишлено престъпление от общ характер и спрямо него не са налагани мерки за защита по Закона за защита от домашното насилие на ползвател на лична помощ.

**НЕОБХОДИМИ ДОКУМЕНТИ:**

Кандидатът за асистент подава:

1. Заявление по образец;
2. Документ за самоличност (за справка)
3. Автобиография - CV;
4. Декларация, че спрямо него не са налагани мерки за защита по Закона за защита от домашното насилие по отношение на ползвател на лична помощ.

**ПРОЦЕДУРА ПО ОПРЕДЕЛЯНЕ НА АСИСТЕНТ**

След разглеждане на документите на лицето, подало заявление, доставчикът на лична помощ – Община Венец, ще организира и проведе събеседване с всеки един кандидат. Одобрените ще бъдат вписани в Списък на кандидатите за асистенти.

Изпълнението на трудовите договори с определените асистенти започва от първо число на месеца, следващ месеца на сключването на същите. За всички ползватели, подали документи през месец август 2019 г., предоставянето на личната помощ започва от 1 септември, а за всички последващи - от първо число на следващия месец.

**ВЪЗНАГРАЖДЕНИЕ ЗА ПОЛОЖЕНИЯ ТРУД:**

Часовата ставка за положен труд по механизма за лична помощ се определя въз основа на:

1. Коефициент 1,0 от размера на минималната часова работна заплата, установена за страната за 2019 година (коефициент 1,2 за 2020 г.);
2. Социално осигурителните и здравноосигурителните вноски за сметка на работодателя, ако асистентът не е осигурен на друго основание;
3. Допълнително трудово възнаграждение за трудов стаж и професионален опит.
Възнаграждението на асистента се определя въз основа на отработените часове за един календарен месец.

**По новия механизъм  първите асистенти ще бъдат назначени от 1-ви септември.**